Az audiovizuális művek felhasználásának kérdései

Míg a legális online felhasználás a zeneiparban egyre meghatározóbbá válik, az audiovizuális ipar ezt a tendenciát eddig nem tudta követni. Mi ennek az oka? Kedvez-e a szerzői jogi jogosultaknak az, hogy 2018-ra minden háztartás számára elérhetővé kívánják tenni a szupergyors internetkapcsolatot? Mire számítunk: az újonnan megépülő hálózatokon a legális szolgáltatások révén több bevételhez juthatnak az alkotók, vagy a „tízmillió torrentező” országa leszünk? Mit jelent a hazai jogosultaknak az Európai Bizottság új stratégiája, amely a szerzői jogok piacának egységesítését, a nemzeti piacok lebontását tűzte ki célul?